GiliGold/VAD_KnessetCorpus huggingface dataset:
מכלוף מיקי זוהר: זאת האפשרות שיש לי לעשות כרגע.
יואל חסון: אוקיי, בינתיים שיהיה ככה.
יואל חסון: בסדר, וממלא מקום קבוע - - -
מכלוף מיקי זוהר: לא צריך ממלא מקום.
מכלוף מיקי זוהר: אם היא לא תבוא, יבוא מישהו אחר מהמחנה הציוני.
יואל חסון: אני אגיד למה אני רוצה ממלא מקום קבוע, ואני שואל את היועץ המשפטי, וזה מניסיון מדיונים איתך, דודי.
יואל חסון: כשאתה נותן זכות דיבור אתה מתייחס לחברי ועדה ומי שאינם חברי ועדה.
יואל חסון: היה אצלך בהמלצות.
מכלוף מיקי זוהר: צריך למנות בוועדה ממלא מקום?
דן מרזוק: אין חובה, אבל אפשר למנות.
מכלוף מיקי זוהר: זה מיותר, אבל בכל זאת.
מכלוף מיקי זוהר: מי יהיה ממלא מקום קבוע?
יואל חסון: איילת נחמיאס ורבין.
מכלוף מיקי זוהר: לא, היא לא חברה בוועדה.
דן מרזוק: אי אפשר.
יואל חסון: היא חברה בוועדת הכנסת.
דן מרזוק: אבל מרב - - -
מכלוף מיקי זוהר: היא צריכה למלא מקום של מישהו מוועדת החוקה.
יואל חסון: לא, היא יכולה להיות ממלאת מקום של מישהו מוועדת הכנסת.
יואל חסון: הוספת לנו בן אדם הרי.
מכלוף מיקי זוהר: אין למחנה הציוני נציג מוועדת הכנסת.
מכלוף מיקי זוהר: יאללה, מי בעד?
מכלוף מיקי זוהר: בעד ההרכב המוצע – 5
מכלוף מיקי זוהר: אנחנו עוברים לוועדה המשותפת של החינוך, התרבות והספורט.
מכלוף מיקי זוהר: במקום חברת הכנסת נורית קורן, חברת הכנסת מירב בן ארי.
מכלוף מיקי זוהר: נתחיל בסעיף השני בסדר-היום: פטור מחובת הנחה להצעת החוק להסדר ההימורים בספורט (תיקון מס' 14 והוראת שעה), התשע"ט-2018 (מ/1278), לפני הקריאה השנייה והשלישית, חוק שגם אני בעצמי עמלתי עליו כיושב-ראש ועדה משותפת בעניין הזה.
מכלוף מיקי זוהר: החוק שומר על הספורט הישראלי, לכן אנחנו לא יכולים לעכב אותו ואנחנו רוצים לקדם את החקיקה.
מכלוף מיקי זוהר: מי שבעד ירים את ידו.
מכלוף מיקי זוהר: שינוי שם סיעת הבית היהודי בהתאם לסעיפים 9 ו-10 לתקנון הכנסת.
מכלוף מיקי זוהר: מכתב שקיבלנו: בהתאם לסעיף 9 וסעיף 10 לתקנון הכנסת אבקש לשנות את שם הסיעה ולהסיר את המילים "בראשות נפתלי בנט", כך ששמה של הסיעה מעתה יקרא "הבית היהודי" בלבד.
מכלוף מיקי זוהר: אני מבקש לאשר את הבקשה.
מכלוף מיקי זוהר: מי בעד הורדת שמו של נפתלי בנט משם הסיעה?
מכלוף מיקי זוהר: ההחלטה התקבלה ומהיום זה "סיעת הבית היהודי" בלבד.
מכלוף מיקי זוהר: הצ"ח לשכת עורכי הדין (תיקון – ציוני מבחני ההסמכה), התשע"ט-2018, (פ/5994/20), של חה"כ אסנת מארק.
מכלוף מיקי זוהר: הצ"ח לשכת עורכי הדין (שינוי סף המעבר), התשע"ט-2018 (פ/5995/20), של חברי הכנסת עיסאווי פריג' וחיליק בר.
מכלוף מיקי זוהר: הנושא האחרון הוא בעניין הוועדה המשותפת לחוק המתמחים.
מכלוף מיקי זוהר: אין לך בעיה עם זה, נכון?
ניסן סלומינסקי: הבנתי שהקמת כבר.
מכלוף מיקי זוהר: אני עכשיו רוצה להקים.
מכלוף מיקי זוהר: השמות מקובלים עליך?
ניסן סלומינסקי: הרי גם אם אני אגיד שאני רוצה שזה יהיה בוועדת החוקה זה לא יעזור לי.
מכלוף מיקי זוהר: האמת שכן, אבל עדיין אני רוצה שזה יבוא גם מהלב.
מכלוף מיקי זוהר: עכשיו אתה כבר לא עם איילת באותה מפלגה אז אתה לא חייב לעשות את מה שהיא אומרת לך.
ניסן סלומינסקי: אין לך רוב פה.
מכלוף מיקי זוהר: יש רוב.
מכלוף מיקי זוהר: אני רוצה לעבור להצעת הקמת ועדה משותפת לדיון בהצעות החוק הבאות:
מכלוף מיקי זוהר: הצ"ח לשכת עורכי הדין (תיקון – ציוני מבחני ההסמכה), התשע"ט-2018 (פ/5994/20), של חה"כ אסנת מארק; הצ"ח לשכת עורכי הדין (תיקון – הוספת סמכות שר המשפטים למתן תוספת ניקוד למבחני הלשכה), התשע"ט-2018 (פ/5996/20), של חה"כ אמיר אוחנה; הצ"ח לשכת עורכי הדין (שינוי סף המעבר), התשע"ט-2018 (פ/5995/20), של חברי הכנסת עיסאווי פריג' וחיליק בר.
מכלוף מיקי זוהר: להלן שמות חברי הוועדה: מטעם ועדת החוקה, חוק ומשפט – חברת הכנסת נורית קורן, חברת הכנסת אוסנת מארק, חבר הכנסת מיכאל מלכיאלי, חבר הכנסת ניסן סלומינסקי, חברת הכנסת מיכל רוזין, חבר הכנסת יוסף ג'בארין; מטעם ועדת הכנסת – חבר הכנסת אחמד טיבי, חבר הכנסת יואל חסון, חבר הכנסת ישראל אייכלר, חבר הכנסת יואב בן-צור, חבר הכנסת אמיר אוחנה ואנוכי, חבר הכנסת מיקי (מכלוף) זוהר, יושב-ראש הוועדה.
מכלוף מיקי זוהר: יש לנו ועדה שיכולה לדון בחוק המתמחים והיא תדון כבר מחר בבוקר בשעה 09:00, הכנה לקריאה ראשונה.
מכלוף מיקי זוהר: אני מבקש להזמין לדיון הזה את כל הגורמים הרלוונטיים, כולל לשכת עורכי הדין, כולל נציגי בית המשפט - - -
אוסנת הילה מארק: איזה נציגי בית משפט?
מכלוף מיקי זוהר: אני רוצה לשמוע את עמדת המערכת המשפטית, משרד המשפטים כמובן.
אוסנת הילה מארק: אולי משרד המשפטים אבל לא בתי משפט.
מכלוף מיקי זוהר: משרד המשפטים.
מכלוף מיקי זוהר: אני רוצה נציגות רחבה ככל הניתן בדיון הזה על מנת שהדיון הזה יהיה דיון רציני, מקצועי ומעמיק.
אוסנת הילה מארק: מתמחים, אתם מחר חייבים להיות פה.
מכלוף מיקי זוהר: למי שתהה, יושב-ראש הלשכה כבר הכריז שמהרגע שהחוק הזה יתקדם הוא יגיש בג"ץ נגד החוק שלנו.
אוסנת הילה מארק: הוא כבר אמר שיש בג"ץ מוכן.
מכלוף מיקי זוהר: אני רוצה לומר לכם, חברים, חקיקה חובבנית נופלת בבג"ץ, לא רק בחוק המתמחים, באינספור חוקים שאני בעצמי מכיר, ראיתי ואפילו חוקקתי.
מכלוף מיקי זוהר: למשל, חוק מיסוי דירה שלישית, חוק גרוע מאוד שחוקקתי אותו בצורה חובבנית – יש כאלה שאומרים שעשיתי את זה בכוונה ויש כאלה שאומרים שעשיתי את זה כי לא הייתה לי ברירה – והוא נפל בבג"ץ.
מכלוף מיקי זוהר: לכן אני אומר, לא תהיה בחוק הזה חקיקה חובבנית.
מכלוף מיקי זוהר: תהיה חקיקה רצינית.
מכלוף מיקי זוהר: אני אכנס דיון מחר עם כל גורמי המקצוע.
מכלוף מיקי זוהר: אנחנו נערוך את הדיון בצורה רצינית החל מהשעה 09:00 ועד לשעה 11:00, כשמתחילה המליאה.
מכלוף מיקי זוהר: ב-11:00 אנחנו כמובן נצביע.
מכלוף מיקי זוהר: גם אם חלילה יבוא מישהו עם כמיהה להפיל את החוק או משהו כזה ויגיש רביזיה, אנחנו נקבל מיושב-ראש הכנסת אישור לדון ברביזיה תוך כדי המליאה.
מכלוף מיקי זוהר: לאחר מכן זה יונח במליאה ויעלה להצבעה לקריאה ראשונה.
מכלוף מיקי זוהר: מהרגע שהשגנו את הקריאה הראשונה, את דין הרציפות לכנסת הבאה השגנו.
מכלוף מיקי זוהר: אם נצליח להעביר קריאה שניה ושלישית זו שאלה אחרת: א', מתי החוק הזה עובר; ב', מתי אנחנו מקיימים דיון ועדה לקריאה שנייה ושלישית.
מכלוף מיקי זוהר: אני מעריך שאוכל לקיים את הדיון הזה ביום רביעי, כי צריך הרי להזמין את גורמי המקצוע וכל האנשים הרלוונטיים.
מכלוף מיקי זוהר: ברגע שהם יגיעו, ביום רביעי, אני אסיים את החוק לקריאה שנייה ושלישית ואביא אותו לכדי הצבעה לפני קריאה שנייה ושלישית.
מכלוף מיקי זוהר: אז כל מה שנותר לנו יהיה לברר מתי המליאה הבאה בה אפשר יהיה להביא את זה להצבעה.
אחמד טיבי: אדוני היושב-ראש, אני מברך על הקמת הוועדה המשותפת בראשותך.
אחמד טיבי: אני רוצה לדווח לך ולחברים על פגישת הנשיאות שהשתתפנו בה הבוקר.
אחמד טיבי: העליתי בנשיאות את ההצעה להמשיך את הדיונים בעוד יממה, או שלא סוגרים את הישיבה, או להוסיף יממה בסמכות הוועדה.
אחמד טיבי: נכון, זה בסמכותו של יושב-ראש הכנסת ועמדתה של הממשלה.
אחמד טיבי: היושב-ראש אמר שזה תלוי בעמדת הממשלה והודיע לי שהוא יתמוך אם הממשלה תבקש להוסיף יממה כדי להצביע על שניה שלישית.
אחמד טיבי: זו הייתה המטרה שלנו.
אחמד טיבי: יושב-ראש הכנסת יולי אדלשטיין הודיע לי בישיבת הנשיאות שלא רק שהוא לא יתנגד אלא הוא יתמוך.
מכלוף מיקי זוהר: קבלו עצת זהב ממני, מניסיוני בארבע השנים האחרונות – את כל מאמציכם הפנו ללשכת ראש הממשלה.
מכלוף מיקי זוהר: אם ראש הממשלה בסופו של דבר יחליט, יחד עם עוד חברים שיש בממשלה – שאני מעריך שגם יכול להיות יסכימו שהדבר הזה יכול לקרות – אני לא רואה באמת, כמו שאמר חבר הכנסת טיבי, התנגדות של יולי אדלשטיין.
אחמד טיבי: אין התנגדות, יש תמיכה עקרונית.
מכלוף מיקי זוהר: אם יש תמיכה של יולי אדלשטיין אז זה מצוין ואז החוק הזה גם יוכל להתקדם לשנייה ושלישית.
מכלוף מיקי זוהר: בכל מקרה, אחרי שהחוק יעבור מחר בקריאה ראשונה, אחרי שאקיים עליו דיון בשעה 09:00 – חבר הכנסת אמיר אוחנה, אתה מוזמן אליו וגם חבר בוועדה – נביא אותו להצבעה וביום רביעי נערוך דיון נוסף לפני קריאה שנייה ושלישית.
אחמד טיבי: מוטל עכל כל אחד מכם להפציץ את לשכת ראש הממשלה בבקשות.
מכלוף מיקי זוהר: לא, לא להגזים.
מכלוף מיקי זוהר: הנושאים שלפנינו היום: המלצה לבחירת סגן ליושב ראש הכנסת, מטעם סיעת ש"ס.
מכלוף מיקי זוהר: יציג את זה בן צור.
יואב בן צור: אני מגיש את הבקשה בעקבות מינויו של חבר הכנסת יצחק וקנין לשר לענייני דת.
יואב בן צור: אנחנו מבקשים למנות במקומו את חבר הכנסת מיכאל מלכיאלי.
מכלוף מיקי זוהר: בקשתך כנראה תאושר.
דן מרזוק: מדובר קודם כול במינוי שהוא ללא הגבלת זמן, עד סוף כהונת הכנסת.
דן מרזוק: אנחנו לא מגבילים אותו בזמן, המינוי דורש המלצה של ועדת הכנסת למליאת הכנסת, וזה הכול.
מכלוף מיקי זוהר: אני מבקש להעביר את זה להצבעה.
מכלוף מיקי זוהר: בעד ההמלצה – 5
מכלוף מיקי זוהר: סעיף 2 – בקשת סיעת הרשימה המשותפת, לפי סעיף 59(2) לחוק הכנסת.
מכלוף מיקי זוהר: אנא פרט לנו את הנסיבות.
מכלוף מיקי זוהר: חבר הכנסת טיבי, הגשת בקשה.
אחמד טיבי: אני אקרא ברשותך, אדוני, את המכתב ששלחנו לוועדה: בהתאם לסעיף 59(2) לחוק הכנסת, וסעיף 10(א)(1) לתקנון הכנסת, אבקש את אישורה של ועדת הכנסת להתפלגות סיעת הרשימה המשותפת, שהיא צירוף מפלגות על פי הסכם שהוגש ליושב-ראש ועדת הבחירות המרכזית לכנסת העשרים, לסיעת הרשימה המשותפת (חד"ש, רע"מ, בל"ד) וסיעת התנועה הערבית להתחדשות, ששמה יהיה 'תע"ל – בראשות אחמד טיבי'.
מכלוף מיקי זוהר: האם יש עוד חברי כנסת מהרשימה המשותפת, למעט הקבוצה שלך, שפורשים יחד איתך?
אחמד טיבי: אני הנציג היחיד של תע"ל כיום ברשימה המשותפת - -
מכלוף מיקי זוהר: רק חברי תע"ל יוצאים?
אחמד טיבי: - - כי חבר הכנסת סעדי וחבר הכנסת ואאל יונס כבר התפטרו בגלל הסכם רוטציה.
מכלוף מיקי זוהר: הקבוצה של תע"ל – בכמה חברי כנסת מדובר?
אחמד טיבי: הסיעה שאני מייצג מבקשת להתפלג.
מכלוף מיקי זוהר: בכמה חברי כנסת מדובר?
דן מרזוק: מדובר בהתפלגות לפי סעיף 59(2) בדומה להתפלגות שהייתה לנו בשבוע שעבר של סיעת המחנה הציוני.
דן מרזוק: מדובר בהסכם שהוגש לוועדת הבחירות המרכזית לפני הבחירות לכנסת העשרים.
דן מרזוק: זה הסכם בין ארבע מפלגות, שאחת מהן היא תע"ל, שעכשיו מבקשת להתפלג מהרשימה המשותפת.
דן מרזוק: שמות הסיעות החדשות שייווצרו כתוצאה מההתפלגות: הסיעה החדשה שחבר הכנסת אחמד טיבי ימנה עליה תיקרא 'תע"ל – בראשות אחמד טיבי', והסיעה הגדולה, שיהיו חברים בה כל יתר חברי הרשימה המשותפת, תיקרא נכון לעכשיו 'הרשימה המשותפת (חד"ש, רע"ם, בל"ד ותע"ל).
דן מרזוק: תע"ל עדיין נמצאת כאן, לא הצלחנו לקבל בקשה עד למועד הזה מיושב-ראש סיעת הרשימה המשותפת לשינוי שם הסיעה, ולכן לא נותר לנו אלא להותיר את שם הסיעה כפי שהוא היום.
יואב בן צור: הוא לא יכול לבקש?
דן מרזוק: לסיעה יש יושב-ראש ורק הוא, או ממלא-מקומו, או חבר כנסת אחר - - -
מכלוף מיקי זוהר: אנחנו מבינים שאין שיתוף פעולה מצד יושב-ראש הרשימה בעניין הזה.
דן מרזוק: לא.
דן מרזוק: האמת היא שזה נודע להם בשלב מאוחר מאוד, יושב-ראש הסיעה לא נמצא בארץ, ולכן אני חושב שבגלל לוחות-הזמנים הקצרים נבצר מהם להגיש מכתב.
רוברט אילטוב: זה יכול לבלבל את ועדת הבחירות ואת כל הציבור.
אחמד טיבי: זה יתוקן - - -
דן מרזוק: ככל שיוגש מכתב כזה, אנחנו נביא אותו בפני ועדת הכנסת, כדי שתשנה את שם הסיעה.
מכלוף מיקי זוהר: יש לנו הרבה צרות על הראש, נושא הרשימה המשותפת זה לא בדיוק משהו שאנחנו מתכוונים להתעסק איתו.
דן מרזוק: העניין הנוסף זה באי-הכוח של הסיעה החדשה.
דן מרזוק: בא הכוח יהיה חבר הכנסת אחמד טיבי, וממלא-המקום של בא הכוח – אוסאמה סעדי.
מכלוף מיקי זוהר: נעבור להצבעה.
מכלוף מיקי זוהר: בעד ההתפלגות – 5
מכלוף מיקי זוהר: סעיף 3 לסדר-היום: בקשה להתפלגות סיעת יהדות התורה, לפי סעיף 59(2) לחוק הכנסת.
אורי מקלב: שבוע של הודעות דרמטיות.
אורי מקלב: אין הודעה דרמטית, זו הודעה רגילה.
אורי מקלב: אנחנו אנשים שאוהבים להיצמד למסורת, וכידוע אנחנו במשך 25 השנה האחרונות, שתי המפלגות, דגל התורה ואגודת ישראל, נוהגים להגיש ביחד, כסיעה אחת, בזמן הגשת הרשימות, אבל אנחנו מתנהלים כשתי סיעות עד שאנחנו מגישים את זה.
אורי מקלב: אומנם הגשנו כסיעה אחת בכנסת הקודמת, אבל אנחנו מבקשים להגיש כשתי סיעות עכשיו.
אורי מקלב: אין כאן שום דבר מעבר להודעה הטכנית.
אורי מקלב: מישהו שאל אותי בדרך, אמרתי לו שאצלנו נוהגים שבועיים מינימום לפני החתונה לא לראות אחד את השני...
אורי מקלב: ליטאים זה שבועיים, חסידים זה יותר.
מכלוף מיקי זוהר: חבר הכנסת מקלב, יש לנו ברשותך שני תנאים.
מכלוף מיקי זוהר: התנאי הראשון זה שתזמינו אותנו לחתונה.
מכלוף מיקי זוהר: והתנאי השני שלפחות תאפשרו לי לבוא כעד.
אורי מקלב: לחתונה בסדר, אני אתקשר...
אורי מקלב: אבל אנחנו עושים את החתונה אחרי התנאים, אז אי-אפשר עכשיו לבוא עם תנאים...
אורי מקלב: אצלנו יש תנאים, אחרי זה חתונה.
רוברט אילטוב: יש לי שאלה ליועץ המשפטי של הוועדה בעיקר.
אורי מקלב: אנחנו יודעים, כי אנחנו אנשי מקצוע, אין כאן שום השלכה כספית והשלכה של מימון, זה צד טכני בלבד.
רוברט אילטוב: זו לא רק סוגיה של המימון אלא גם סוגיה של הנציגות שלהם בוועדת הבחירות.
רוברט אילטוב: האם זה משתנה ברגע שהם מתאחדים מחדש?
רוברט אילטוב: עכשיו הם מתחילים, כל אחד, לקבל נציגות בוועדת הבחירות - - -
דן מרזוק: אני לא יודע להשיב על זה עכשיו, וצריך לבדוק מול ועדת הבחירות המרכזית האם תשתנה הנציגות שלהם שם.
דן מרזוק: אני כן יכול לומר שבדרך כלל, כאשר משתנה ההשתייכות הסיעתית, ויש התפלגויות מהסוג הזה, זה גם עלול להשליך - - -
רועי פולקמן: הוא לא שואל על ההתפלגויות.
רועי פולקמן: הרי עכשיו יהיה בטוח עוד נציג, השאלה מה קורה כשהם מתאחדים.
אורי מקלב: הם יתאחדו, תשאל את השאלה הזאת.
אורי מקלב: למה אתה שואל את זה עכשיו?
אורי מקלב: אתה יודע מה יהיה?
אורי מקלב: אני יודע מה יהיה?
דן מרזוק: קשה לי להשיב על השאלה הזאת בשלב הזה.
דן מרזוק: אני יכול להגיד שההתפלגויות האלה משפיעות על מספר הנציגים בוועדת הבחירות המרכזית.
דן מרזוק: אני לא יודע מה יהיה הלאה אם יהיה מיזוג.
דן מרזוק: אגב, יכול להיות שתוגש רשימת מועמדים - - -
רוברט אילטוב: זה עלול לפגוע באיזונים בוועדת הבחירות.
דן מרזוק: אגב, יכול להיות שתוגש רשימת מועמדים אחת, אבל לא יהיה מיזוג בין הסיעות בכנסת, זו גם אופציה.
דן מרזוק: אני לא יכול לצפות מראש מה יהיה התרחיש בעוד כמה חודשים.
מכלוף מיקי זוהר: מי בעד הפילוג - - -
דן מרזוק: רגע.
דן מרזוק: אני רוצה לומר עוד כמה דברים לפרוטוקול.
דן מרזוק: גם פה מדובר בהתפלגות לפי סעיף 59(2) בעקבות הסכם שנעשה לפני הבחירות הקודמות.
דן מרזוק: ההתפלגות הזאת תיצור שתי סיעות חדשות בכנסת.
דן מרזוק: סיעה אחת שתיקרא "אגודת ישראל", שבה יהיו חברי הכנסת יעקב ליצמן, מנחם אליעזר מוזס וישראל אייכלר, וסיעה נוספת שתיקרא "דגל התורה", שבה יהיו חברים חבר הכנסת משה גפני, חבר הכנסת אורי מקלב וחבר הכנסת יעקב אשר.
דן מרזוק: אשר לשמות הסיעות אמרנו, סיעה אחת תיקרא "אגודת ישראל", השנייה – "דגל התורה".
דן מרזוק: לעניין באי-כוח הסיעות: אגודת ישראל – בא הכוח יהיה חנוך זייברט, ממלא-מקום בא-הכוח יהיה מאיר פרוש.
דן מרזוק: ובסיעת דגל התורה, בא-כוח הסיעה יהיה משה שיפמן, וממלא-מקום בא-כוח הסיעה יהיה יאיר אייפרמן.
מכלוף מיקי זוהר: בעד ההתפלגות – 6
מכלוף מיקי זוהר: אני רוצה לומר שיש לנו סדר-יום ארוך, אבל דבר אחד שאפשר להעיד עליו - אולי אחד מסדרי היום המועילים ביותר שהיו למען החברה הישראלית במדינת ישראל כולה.
מכלוף מיקי זוהר: קודם כול, כי הכול מגיע בהסכמה – קואליציה אופוזיציה – זה כבר מוכיח שזה קונצנזוס, שבסופו של תהליך יוביל לסיוע ועזרה לאזרחי ישראל במגוון רחב של תחומים.
מכלוף מיקי זוהר: נתחיל בסעיף 1 לסדר-היום: שינוי בשעת פתיחת ישיבות הכנסת בימי שני ושלישי.
מכלוף מיקי זוהר: תציג את הנושא מזכירת הכנסת, ירדנה.
ירדנה מלר-הורוביץ: בוקר טוב לכולם.
ירדנה מלר-הורוביץ: בהסכמה שבין ראשי האופוזיציה לראשי הקואליציה, וכמובן, לשכת יושב-ראש, הפניתי בקשה של יושב-ראש הכנסת לשנות את שעת פתיחת הישיבות.
ירדנה מלר-הורוביץ: היום, יום שני, במקום ב-16:00 להקדים לשעה 13:00; ומחר, ביום שלישי, במקום 16:00 להקדים לשעה 11:00.
ירדנה מלר-הורוביץ: צריך את אישור הוועדה.
ירדנה מלר-הורוביץ: היום אנחנו מתכוונים, גם בהסכמה, ששעת סיום הישיבה תהיה בסביבות השעה 22:00 בערב.
ירדנה מלר-הורוביץ: מה שייוותר - יעבור למחר.
מכלוף מיקי זוהר: מטרת הקדמת הדיון היא להספיק כמה שיותר חקיקה, כי יש הרבה חוקים שאנחנו רוצים להספיק.
מכלוף מיקי זוהר: יתכן מאוד שבהמשך נבקש מיושב-ראש הכנסת אישור לכנס ועדות תוך כדי ישיבת מליאת הכנסת.
יואל חסון: בעניין הזה, אדוני היושב-ראש, היתה הבנה בהסכמות שוועדות יתכנסו בזמן מליאה רק אם הן דנות בחוקים שאושר לדון עליהן במליאה.
מכלוף מיקי זוהר: מצוין, וזה מבורך.
מכלוף מיקי זוהר: יישר כוחכם על ההחלטה החשובה.
מכלוף מיקי זוהר: מי בעד השינוי, כפי שהוצג על-ידי מזכירת הכנסת?
מכלוף מיקי זוהר: בעד הצעת ועדת הכנסת – פה אחד
מכלוף מיקי זוהר: תודה, ההחלטה התקבלה פה אחד.
מכלוף מיקי זוהר: סעיף 2 לסדר-היום - בקשה של יושב-ראש ועדת החוקה, חוק ומשפט למיזוג הצעות החוק הבאות: א.
מכלוף מיקי זוהר: הצעת חוק סדר הדין הפלילי (תיקון מס' 83) (התיישנות); ב.
מכלוף מיקי זוהר: הצעת חוק סדר הדין הפלילי (תיקון - הגבלת משך זמן חקירה משטרתית); ג.
מכלוף מיקי זוהר: הצעת חוק סדר הדין הפלילי (תיקון - משך החקירה), התשע"ה-2015; ד.
מכלוף מיקי זוהר: הצעת חוק סדר הדין הפלילי (תיקון - משך זמן חקירה משטרתית וטיפול בתביעה בתיק חקירה עד להגשת כתב אישום).
מכלוף מיקי זוהר: יש פה נציג הוועדה?
גור בליי: מדובר במיזוג של הצעת חוק ממשלתית עם שלוש הצעות חוק פרטיות שהגישו חברי כנסת מן הקואליציה ומן האופוזיציה.
גור בליי: הצעת החוק הממוזגת, בכפוף להכרעת ועדת הכנסת, אושרה כבר בוועדת החוקה.
גור בליי: הן עוסקות בנושא דומה - מגבילות את משך החקירה ואת האפשרות של גורמי התביעה להאריך בחקירה, אם בדרך של הגבלות על התיישנות או בדרך של הגבלה על תקופת החקירה.
גור בליי: אנחנו מבקשים את אישור ועדת הכנסת למיזוג.
מכלוף מיקי זוהר: בקשת יו"ר ועדת החוקה, חוק ומשפט למיזוג הצעות החוק אושרה.
מכלוף מיקי זוהר: הסעיף הבא הוא בקשת יושב-ראש ועדת החוקה, חוק ומשפט להקדמת הדיון בהצעות החוק הבאות: א.
מכלוף מיקי זוהר: הצעת חוק העונשין (תיקון מס' 124) (עבירות המתה), התשע"ו-2015; ב.
מכלוף מיקי זוהר: הצעת חוק סדר הדין הפלילי (תיקון מס' 83) (התיישנות), התשע"ח-2018; ג.
מכלוף מיקי זוהר: הצעת חוק המידע הפלילי ותקנת השבים, התשע"ו-2016.
גור בליי: אלה שלוש הצעות חוק ממשלתיות משמעותיות, וכמו שאמרנו, ההתיישנות בסעיף ב' ממוזגת גם עם פרטיות.
גור בליי: הניסיון הוא להשלים את העבודה במרתון הוועדה.
גור בליי: הן יונחו והתקווה היא שגם יוצבעו.
מכלוף מיקי זוהר: בקשת יו"ר ועדת החוקה, חוק ומשפט להקדמת הדיון בהצעות החוק אושרה.
מכלוף מיקי זוהר: הסעיף הבא הוא בקשת יושב-ראש ועדת העבודה, הרווחה והבריאות למיזוג הצעות החוק הבאות: א.
מכלוף מיקי זוהר: הצעת חוק הבטחת הכנסה (הוראת שעה ותיקוני חקיקה) (תיקון מס 2) (הארכת תוקף), התשע"ט-2018; ב.
מכלוף מיקי זוהר: הצעת חוק הבטחת הכנסת (הוראת שעה ותיקוני חקיקה) (תיקון), התשע"ט-2018.
מכלוף מיקי זוהר: נציג ועדת העבודה והרווחה נמצא פה?
מכלוף מיקי זוהר: היועצת המשפטית תסביר.
יעל סלנט: אלה שתי הצעות חוק שעניינן הבטחת הכנסה.
יעל סלנט: הן באותו נושא ומבקשים לאשר את המיזוג שלהן.
מכלוף מיקי זוהר: בקשת יו"ר ועדת העבודה, הרווחה והבריאות למיזוג הצעות החוק אושרה.
מכלוף מיקי זוהר: בקשת יושב-ראש ועדת העבודה, הרווחה והבריאות להקדמת הדיון בהצעות החוק הבאות, לפני הקריאה השנייה והשלישית – א.
מכלוף מיקי זוהר: הצעת חוק עבודת נשים (תיקון מס' 61) (היעדרות בשל טיפולי פוריות), התשע"ט-2018; ב.
מכלוף מיקי זוהר: הצעת חוק דמי מחלה (היעדרות בשל תרומת איבר על-ידי בן זוג או הורה) (תיקוני חקיקה), התשע"ט-2018; ג.
מכלוף מיקי זוהר: הצעת חוק העיסוק באופטומטריה (תיקון מס' 3) (מסירת תוצאות בדיקת ראייה ומרשם), התשע"ח-2017; ד.
מכלוף מיקי זוהר: הצעת חוק הבטחת הכנסת (הוראת שעה ותיקוני חקיקה) (תיקון מס' 2) (הארכת תוקף), התשע"ט-2018; ה.
מכלוף מיקי זוהר: הצעת חוק הביטוח הלאומי (תיקון מס' 212), התשע"ט-2018; ו.
מכלוף מיקי זוהר: הצעת חוק העסקת עובדים על-ידי קבלני כוח אדם (תיקון מס' 12), התשע"ט-2019; ז.
מכלוף מיקי זוהר: הצעת חוק שירות המדינה (גמלאות) (תיקון מס' 36), התשע"ט-2018.
מכלוף מיקי זוהר: לכל זה רוצה יושב-ראש הוועדה אישור להביא לקריאה שניה ושלישית.
מכלוף מיקי זוהר: הרבה מאוד הצעות חוק.
מכלוף מיקי זוהר: כן, גברתי, נמקי והסבירי.
יעל סלנט: בשל חשיבות הצעות החוק והמועד הקרוב של התפזרות הכנסת, יושב-ראש הוועדה מבקש להקדים את הדיון.
מכלוף מיקי זוהר: הוא גם פורש, אז לא נאכזב אותו.
מכלוף מיקי זוהר: בקשת יו"ר ועדת העבודה, הרווחה והבריאות להקדמת הדיון בהצעות החוק אושרה.
מכלוף מיקי זוהר: בקשת יושבת-ראש הוועדה המיוחדת, חברת הכנסת רחל עזריה, להקדמת הדיון בהצעת חוק שירותי תשלום לפני הקריאה השנייה והשלישית.
מכלוף מיקי זוהר: אני לא רואה שהיא פה.
מכלוף מיקי זוהר: את רוצה להסביר את זה, גברתי?
מכלוף מיקי זוהר: את נציגת סיעת כולנו.
מכלוף מיקי זוהר: לא?
מכלוף מיקי זוהר: אז תקראו לה, בבקשה.
מכלוף מיקי זוהר: צריך שמישהו יסביר.
מכלוף מיקי זוהר: אנחנו מצביעים על משהו, בואו נדע על מה אנחנו מצביעים.
מכלוף מיקי זוהר: יואל חסון ייצג אותה, הוא מכיר את הצעת החוק.
יואל חסון: הצעת החוק באה להרחיב את האפשרויות של אמצעי תשלום, מה שיגביר את התחרות במשק ויגיע לטובת הצרכן בסופו של דבר.
יואל חסון: זה יוזיל מאוד את עלויות האשראי.
יואל חסון: מדברים פה על הכנסה של דרכי תשלום נוספים, מעבר לכרטיסי האשראי המסורתיים שאנחנו מכירים.
יואל חסון: זו הצעת חוק חשובה, צרכנית, מיטיבה ונכונה.
מכלוף מיקי זוהר: בקשת יו"ר הוועדה המיוחדת להקדמת הדיון בהצעת החוק אושרה.
מכלוף מיקי זוהר: אנחנו עוברים לסעיף הבא: תיקון החלטת ועדת הכנסת מיום 28 ביולי 2015 בעניין מספר הסגנים ליושב-ראש ועדת הבחירות המרכזית.
מכלוף מיקי זוהר: מאחר שיש פיצול בין הבית היהודי לבין הימין החדש, לא יהיה אפשרי לתת להם סגן.
מכלוף מיקי זוהר: היועצת המשפטית, תסבירי.
יעל סלנט: ב-25 ביולי 2015 קיבלה ועדת הכנסת החלטה, בהתאם להוראות סעיף 17ו לחוק הבחירות לכנסת, שבנוסף לארבעה סגני יושב-ראש ועדת הבחירות המרכזית הסטטוטוריים, יהיו עוד שלושה סגנים, מהסיעות: כולנו, הבית היהודי וש"ס.
יעל סלנט: הסיעות נבחרו לפי גודלן, הן היו הסיעות הגדולות ביותר בכנסת.
יעל סלנט: עכשיו, כשהבית היהודי התפלגה ויש להם רק חמישה חברי כנסת, מוצע להוריד את הסגן שלהם ושיהיו סגנים רק לכולנו ולש"ס.
יעל סלנט: כלומר, ארבעה סגנים סטטוטוריים, לפי החוק, ועוד שני סגנים – של כולנו וש"ס.
יעל סלנט: מוצע להוריד את הסגן של הבית היהודי.
מכלוף מיקי זוהר: בעד – 9
מכלוף מיקי זוהר: נמנעים - 1
מכלוף מיקי זוהר: תודה, ההחלטה נתקבלה.
מכלוף מיקי זוהר: אני רוצה לעבור לעוד נושא שהונח לפתחנו באישור חברי הוועדה, מאחר שזה פורסם רק עכשיו: בקשת יושב-ראש ועדת החוץ והביטחון לדון בהצעת חוק להסדרת הביטחון בגופים ציבוריים והצעת חוק שירות הביטחון.
מכלוף מיקי זוהר: הבקשה היא כדי שניתן יהיה להביא את הצעות החוק האלה לקריאה שניה ושלישית עד סוף השבוע.
יואל חסון: זה בהסכמות?
מכלוף מיקי זוהר: כן, זה לא חדש.
מכלוף מיקי זוהר: הוא רק הגיש את זה מאוחר.
מכלוף מיקי זוהר: מי בעד הבקשה?
מכלוף מיקי זוהר: נמנע אחד – חבר הכנסת טיבי.
מכלוף מיקי זוהר: תודה, ההחלטה התקבלה.
מכלוף מיקי זוהר: הנושא האחרון הוא הקדמת הדיון במה שנקרא "חוק המתמחים" – הצעת חוק לשכת עורכי הדין, של חברת הכנסת אוסנת מארק; הצעת חוק לשכת עורכי הדין של חבר הכנסת אמיר אוחנה; הצעת חוק לשכת עורכי הדין של חברי הכנסת עיסאווי פריג' וחיליק בר.
מכלוף מיקי זוהר: הצעת חוק רביעית היא הצעת חוק שלי: הצעת חוק רשויות מקומיות, ותיכף נדבר גם עליה.
מכלוף מיקי זוהר: אני רוצה להסביר משהו לגבי נושא חוק המתמחים.
מכלוף מיקי זוהר: אני רואה שיושבים כאן מתמחים רבים שבאו לוודא שהדברים האלה באמת מתקיימים.
מכלוף מיקי זוהר: דנו בנושא הזה הרבה מאוד זמן.
מכלוף מיקי זוהר: אתם שומעים את הוויכוחים בכנסת לגבי החוק הזה, וגם אני וגם חבריי שיושבים סביב השולחן נאבקנו מאוד מאוד כדי שהחוק הזה יתקדם.
מכלוף מיקי זוהר: אפילו את פיזור הכנסת עיכבנו בגלל החוק הזה, וזה היה דבר לא פשוט ולא קל.
מכלוף מיקי זוהר: לשמחתי הרבה, חברי, חבר הכנסת יואל חסון, שהוא מרכז האופוזיציה, הצליח לגייס הסכמה באופוזיציה לעניין הזה, עזר לו גם חבר הכנסת טיבי שנלחם יחד אתו, וחבר הכנסת חיליק בר, שעשו עבודה באופוזיציה כדי להביא את ההסכמה.
מכלוף מיקי זוהר: מצידנו בקואליציה, חברת הכנסת אוסנת מארק, חבר הכנסת אמיר אוחנה ואנוכי, יחד עם יושב-ראש הקואליציה דודי אמסלם, שייאמר לזכותו שנאבק מאוד כדי שהחוק הזה יגיע להצבעה בכנסת.
אמיר אוחנה: גם ראש הממשלה.
מכלוף מיקי זוהר: נכון, גם ראש הממשלה היה מעורב בזה.
מכלוף מיקי זוהר: אני שמח להודות שאני עירבתי אותו בנושא הזה והערתי את תשומת ליבו.
יואל חסון: חבל שמנהיגת הימין החדש לא הסכימה להתגמש.
מכלוף מיקי זוהר: היא עדיין מתנגדת בכל העוצמות שאתה רק יכול לדמיין.
קריאה: יכלה לחסוך לנו את כל הבלגן.
מכלוף מיקי זוהר: זה בסדר, זו זכותה.
מכלוף מיקי זוהר: היום אנחנו מתכוונים להביא את זה להצבעה בקריאה טרומית.
מכלוף מיקי זוהר: צריך להבין, בכנסת יש סדר עבודה, אנחנו לא יכולים לקפוץ.
מכלוף מיקי זוהר: כולכם משפטנים וכולכם יודעים איך זה עובד, וגם אנחנו למדנו את זה בקורסים שלנו באקדמיה, שיש סדר עבודה בכנסת ואין אפשרות לקפוץ מעל תהליכים.
מכלוף מיקי זוהר: הסדר הוא כזה – אני רוצה להסביר לכם, כדי שתבינו לאן פנינו מועדות ומה הם לוחות הזמנים, כדי לראות אם נוכל להספיק או לא.
מכלוף מיקי זוהר: השלב הראשון: אחרי שניתן לזה פטור מחובת הנחה, זה צריך לעלות לקריאה טרומית בכנסת.
מכלוף מיקי זוהר: זה קורה היום.
מכלוף מיקי זוהר: הפטור הוא כדי להעלות לטרומית, אחרת צריך לחכות 45 יום.
מכלוף מיקי זוהר: אחרי שזה עולה להצבעה בקריאה טרומית זה צריך לרדת לוועדה לדיון על החוק.
מכלוף מיקי זוהר: זה דיון שהוא אמנם קצר, אבל הוא חייב להיות רציני ומקצועי.
מכלוף מיקי זוהר: אני מודיע לכם שאפי נווה מאוד לחוץ מהאירוע הזה, ואל תתפלאו אם יוגש בג"ץ נגד החוק.
מכלוף מיקי זוהר: קחו בחשבון שרוב הסיכויים שיוגש בג"ץ נגד החוק, ואם לא נעשה חקיקה רצינית ומקצועית, שזה אומר שיש גם דיון רציני, מקצועי ומעמיק, עם גורמי מקצוע שיגיעו לדיון, החוק ייפול בבג"ץ.
מכלוף מיקי זוהר: לכן אני אומר, חברים: אנחנו רוצים לעשות את זה נכון ומקצועי.
מכלוף מיקי זוהר: אנחנו לא רוצים לפתוח לאף אחד פתח להפיל את החקיקה החשובה הזאת.
מכלוף מיקי זוהר: אחרי שנעביר את זה בקריאה טרומית וזה ירד לדיון רציני בוועדה – אני חוזר ואומר: רציני.
מכלוף מיקי זוהר: אמנם מהיר ויעיל, אבל רציני ויעיל - - -
אמיר אוחנה: איזו ועדה, אדוני?
מכלוף מיקי זוהר: לא ניתן את זה לסלומינסקי, כי סלומינסקי לא יקדם את החוק.
מכלוף מיקי זוהר: אקים ועדה משותפת בראשותי לקידום החוק – ועדת כנסת וועדת חוקה – ונקדם את החוק במהירות ובמקצועיות.
מכלוף מיקי זוהר: אחרי שהחוק יעבור בוועדה הוא יעלה לקריאה ראשונה.
מכלוף מיקי זוהר: זה סדר העבודה בכנסת.
מכלוף מיקי זוהר: אחרי שהוא יעלה לקריאה ראשונה הוא צריך לחזור שוב לוועדה; אחרי שהוא חוזר שוב לוועדה צריך לעשות עוד פעם דיון לפני קריאה שניה ושלישית.
מכלוף מיקי זוהר: רק לאחר דיון לפני קריאה שניה ושלישית והצבעה על החוק יהיה אפשר לנסות להביא אותו לקריאה שניה ושלישית.
מכלוף מיקי זוהר: האם זה ריאלי לעשות אז עד מחר בערב?
מכלוף מיקי זוהר: אני לא יכול להגיד לכם שכן.
קריאה: חוק פיזור הכנסת עבר שלוש קריאות ביום אחד.
מכלוף מיקי זוהר: חוק פיזור הכנסת זה לא אותו דבר, חוק פיזור הכנסת זה משהו אחר לגמרי.
מכלוף מיקי זוהר: אני רוצה לומר לכם, חברים, שנעשה את כל המאמצים להספיק.
מכלוף מיקי זוהר: אבל מה תיתן לנו קריאה ראשונה?
מכלוף מיקי זוהר: קודם כול, דין רציפות – החוק יועבר לכנסת הבאה ואפשר יהיה לסיים אותו.
מכלוף מיקי זוהר: חברים, כמה זמן אתם כבר מחכים להיות עורכי דין?
מכלוף מיקי זוהר: שנתיים.
מכלוף מיקי זוהר: אז אם תחכו שלושה חודשים זה לא יהיה סוף העולם.
מכלוף מיקי זוהר: חבר'ה, אני בשונה מאחרים, לא פופוליסט, לא אמכור לכם סיפורים, לא אשקר לכם, לא אשלה ולא אמכור לכם סיפורים ואגדות.